**P o z v á n k a  n a  o d b o r n ý s e m i n á r**

***Aktuálne otázky školskej psychológie IX.***

***Dátum: 22. november 2016 o 9,30 hod.***

***Miesto konania: Pedagogická fakulta UMB, Ružová ul. 13, Banská Bystrica,***

***(pozri navigácia – ako sa k nám dostanete)***

Vážené kolegyne a kolegovia,

srdečne Vás pozývame na odborný seminár organizovaný ***Asociáciou školskej psychológie*** a ***Katedrou psychológie Pedagogickej fakulty UMB*** v Banskej Bystrici, ktorý sa koná v rámci ***Dní vedy* a *v rámci riešenia projektu VEGA 1/0072/15***

Seminár je zameraný na prezentáciu aktuálnych odborných, legislatívnych a praktických informácií súvisiacich s profesiou školského psychológa. Cieľom stretnutia je tiež výmena odborných skúseností a poznatkov praktických školských psychológov, vítané sú Vaše návrhy a pripomienky k efektívnemu spôsobu vzájomnej spolupráce školských psychológov v jednotlivých regiónoch, ale aj v rámci celého Slovenska.

**Predbežný program:**

1. Otvorenie seminára.
2. Úloha psychológa v učiacej sa škole – PaedDr. Viera Grohová
3. Nové výzvy pre školského psychológa v kontexte pozitívnej psychológie – Prof. PhDr. Eva Gajdošová, PhD.
4. Mentálne zdravie žiakov v kontexte modernej školy – Mgr. Janka Pilková, PhD.
5. Reálny pohľad psychológa z CPPPaP pri zabezpečovaní mentálneho zdravia žiakov v škole – PhDr. Beata Grassl
6. Ukončenie odborného seminára.

Prosíme Vás o **potvrdenie Vašej účasti** na e-mailovú adresu AŠP: **janka.pilkova@umb.sk do 11.11.2016.**

So srdečným pozdravom

Doc. PhDr. Zlata Vašašová, PhD. doc. PhDr. Marta Valihorová, CSc.


vedúca katedry psychológie za výkonný výbor AŠP

Mgr. Janka Pilková, PhD.

členka AŠP

**Navigácia – ako sa k nám dostanete**

Odborný seminár sa uskutoční v priestoroch Pedagogickej fakulty Univerzity Mateja Bela v Banskej Bystrici, Ružová 13 (časť Sásová).



V prípade, že do Banskej Bystrice pricestujete autobusom, resp. vlakom je potrebné vystúpiť na autobusovej resp. železničnej stanici (ktoré sú v tesnej blízkosti) a odtiaľ prejsť na Námestie Slobody, ktoré je od staníc vzdialené cca 5-7 min. (pešo). Dostanete sa na zastávku Námestie Slobody – smer Sásová, z ktorej môžete pokračovať autobusmi číslo 20, 21, 22, alebo 23. Výstupná zastávka je pre všetky autobusové spoje rovnaká a to Rudlovská TASR. Fakulta je od tejto zastávky vzdialená cca 7-10 minút (pešo).

**Z Námestia slobody: autobusy č. 21, 22, 23 - smer Pieninská, zástavka Rudlovská TASR.**

**autobus č. 20 – smer Karpatská, zástavka Rudlovská TASR**

Prehľad autobusových spojov, ktorými sa k nám 22.11.2016 dostanete:

Autobus č. 20 čas odchodu 8: 22

Autobus č. 21 čas odchodu 7:43, 8:23

Autobus č. 22 čas odchodu 8:03, 8:43

Autobus č. 23 čas odchodu 7:51, 8:54

V Banskej Bystrici sa do vozidiel MHD nastupuje prvými a druhými dverami. Je možné využiť platbu v hotovosti u vodiča, platbu čipovou kartou, SMS lístok alebo si môžete kúpiť časový predplatný lístok. **Jednorazové cestovné lístky** (JCL) sú na neobmedzený počet za sebou idúcich zastávok v jednom vozidle v jednom smere (v zmysle cestovného poriadku) bez obmedzenia času. Výnimky v prípade priebežných konečných sú uvedené v cestovných poriadkoch. Pri platbe v hotovosti sa **kupujú len u vodiča** ( 0,70 centov). Pri prestupe si treba kúpiť nový lístok.